ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መራሒ ሱዳን ጀነራል ኣል-ቡርሃን ኣብ ኤርትራ ናይ ሓደ መዓልቲ ምብጻሕ ገይሩ ተመሊሱ 7 መስከረም 2020 ምንጪ ስእሊ, Eritrean Ministry of Information ፕረዚደንት ልኡላዊ ቤት ምኽሪ ሱዳን ሌተናንት ጀነራል ዓብዱል-ፋታሕ ኣል-ቡርሃን ኣብ ኤርትራ ዝገበሮ ናይ ሓደ መዓልቲ ናይ ስራሕ ዑደት ዛዚሙ ናብ ሃገሩ ተመሊሱ። ንሱ፡ ምስ ፕረዚደንት ኤርትራ ኢሳይያስ ኣፈወርቂ ኣብ ክልትኣውን ዞባውን ጉዳያትን ከምዝተዘራረበ ሚኒስተር ዜና ኤርትራ ኣቶ የማነ ገብረመስቀል ሓቢሩ። ላዕለዎት ሓለፍቲ ወታሃደራውን ሲቪላውን ጸጥታ ሱዳን'ውን ምስ ጀነራል ኣልቡርሃን ተጓዒዞም ምንባሮም ተፈሊጡ። ኤርትራ፡ ኣብዚ እዋን'ዚ ብዘለዋ ጽቡቕ ዝምድናታት፡ ነተን ብጉዳይ ግድብ ህዳሰ ኢትዮጵያ ዝሰሓሓባ ዘለዋ፡ ግብጺ፡ ሱዳንን ኢትዮጵያ ንምትዕራቕ ትሰርሕ ከምዘላ ይፍለጥ። ኤርትራ ድሕሪ ምውዳቕ ስርዓት ፕረዚደንት ነበር ዑመር ኣልበሽር ምስ ሱዳን ዝነበራ ዝምድና ናብ ንቡር ይምለስ ምህላዉ ይግለጽ። ፕረዚደንት ኢሳይያስ ኣብ ወርሒ ሓምለ ናይ ሰለስተ መዓልታት ናይ ስራሕ ምብጻሕ ከካይድ ናብ ግብጺ ገይሹ ከምዝነበረ ይዝከር። ቅድሚ ንግብጺ ምጋሹ ከኣ ኣብ ወርሒ ሰነ፡ ኣብ ሱዳን ናይ 3 መዓልቲ ወግዓዊ ምብጻሕ ብምክያድ ምስ ኣቦ መንበር ልኡላዊ ባይቶ ሱዳን ጀነራል ዓብደልፈታሕ ኣል ቡርሃን ተራኺቡ ዘትዩ ነይሩ። ኣብ'ቲ እዋን፡ ክልቲኦም መራሕቲ "ኣብ ክልተኣዊ ርክባትን ኣብ ዞባዊ ጉዳያትን" ከምዝዝትዩ ተገሊጹ ነይሩ። ላዕለዋይ ኣዛዚ ሰራዊትን ሓላፊ ሃገራዊ ድሕነትን ኤርትራ ኣብ ሱዳን ምብጻሕ የካይዱ'ለዉ ፕረዚደንት ኢሳይያስ ኣፍወርቂ ንምንታይ እዩ ናብ ግብጺ ገይሹ?
